**Doložka vplyvov**

V doložke sú posudzované vplyvy návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.

1. **Odhad vplyvov na verejné financie a na štátny rozpočet**

Navrhovaný zákon nemá dopad na verejné financie ani na štátny rozpočet. Finančný dopad z predkladaného návrhu zákona zabezpečí MPSVR SR v rámci limitov  príjmov a výdavkov rozpočtu verejnej správy na roky 2011-2013 bez dodatočných požiadaviek na štátny rozpočet.

1. **Odhad vplyvov na obyvateľstvo, hospodárenie podnikateľskej sféry a iných právnických osôb**

Navrhovaný zákon nemá dopad na hospodárenie podnikateľskej sféry. Návrhom zákona sa vytvára legislatívne prostredie, ktoré rozširuje doteraz prijaté opatrenia na trhu práce s kladným vplyvom na vývoj zamestnanosti ohrozených skupín občanov Slovenskej republiky.

1. **Odhad vplyvov na životné prostredie**

Prostredníctvom novely správcovia ciest a vodných tokov budú môcť využívať nekvalifikovanú pracovnú silu na odstraňovanie odpadov a nečistôt pri cestách a na brehoch riek, a to celoročne. Je to zároveň dôležitý preventívny nástroj, ktorý pomôže znížiť riziko povodní.  Novela bude mať pozitívny dopad na životné prostredie a  kultúru verejných priestranstiev.

1. **Odhad vplyvov na zamestnanosť**

Navrhovanými zmenami sa predpokladá celkovo pozitívny vplyv na zamestnanosť, predovšetkým prostredníctvom udržiavania a získavania pracovných návykov dlhodobo nezamestnaných obyvateľov.

1. **Odhad vplyvov na podnikateľské prostredie**

Predložený návrh nemá vplyv podnikateľské prostredie.

1. **Odhad vplyvov na informatizáciu spoločnosti**

Navrhovaný zákon nemá vplyv na informatizáciu spoločnosti v Slovenskej republike.